Սատանայի կրկնօրինակը (ֆիլմ)

«Սատանայի կրնկնօրինակը» (անգլ.՝  The Devil's Double), ռեժիսոր Լի Տամահորիի կողմից 2011 թվականին նկարահանված ֆիլմ Իրաքի նախկին նախագահ Սադդամ Հուսեյնի որդու՝ Ուդեյ Հուսեյնի մասին։ Պրեմիերան կայացել է 2011 թվականի հունվարի 22-ին ֆիլմերի Սանդանս (անգլ.՝ Sundance) կինոփառատոնում։ Ֆիլմի հիմքում Լաթիֆ Յահիայի (արաբ․՝ لطيف يحيى‎‎, Laṭīf Yaḥīa) կենսագրական գիրքն է, որը Ուդեյ Հուսեյնի նմանակն է եղել Իրաքում։ Ֆիլմը հիմնված է իրական փաստերի վրա։


== Սյուժե ==
Սադդամ Հուսեյնի ավագ որդին՝ Ուդեյը, հետևելով հորը, իր համար նմանակների է փնտրում, որպեսզի վերջիններս իրեն փոխարինեն վտանգավոր իրադրություններում։ Նա գտնում է իր համադասարանցի, քրդական ծագում ունեցող Լաթիվ Յահիային։ վերջինս սկզբում չի համաձայնվում հանդես գալ Ուդեյի նմանակի դերում, սակայն վերջ ի վերջո, տեղի տալով սպառնալիքներին, համաձայնվում է։ Նա սկսում է ապրել Ուդեյի տանը, օգտվել բոլոր բարիքներից, բացառությամբ Ուդեյի աղջիկների ու կանանց։ Նա նույնիսկ հանդիպում է Սադդամին, որպեսզի վերջինս պարզեր Լաթիֆի և իր որդու միջև եղած նմանության աստիճանը։
Երեկույթներից մեկի ժամանակ Լաթիֆը ծանոթանում է Ուդեյի սիրուհիներից մեկի՝ Սարրաբի հետ և հետաքրքրվում նրանով։ Դա հարուցում է Ուդեյի զայրույթը։ Փախչելով երեկույթներից մեկից, Լաթիվը գնում է տուն, որպեսզի տեսնի հարազատներին, սակայն բռնվում է Ուդեյի թիկնազորի կողմից և դաժանորեն ծեծվում։
Լաթիֆը, Ուդդեյի կերպարանքով այցելում է իրաքյան զորքերի առաջնամասեր ու իր ելույթներով փորձում ոգևորել զինվորներին, որոնք կռվում էին Քուվեյթի սահմանին։ Այցերից մեկի ժամանակ նա հարձակման է ենթարկվում քրդերի կողմից ու վիրավորվում։
Ուդեյը հայտնի էր իր ցոփ, շվայտ, սանձարձակ կյանքով։ Բաղդադի փողոցներից մեկում նա տեսնում է դպրոցական գեղեցիկ աղջկա, փախցնում, բռնաբարում, խեղդում և մարմինը նետում փողոց։ Երեկույթներից մեկի ժամանակ նա դաժանորեն մորթում է հոր՝ Սադդամի օգնականներից մեկին։ Սա հարուցում է անգամ Սադդամի զայրույթը և Ուդեյը ստիպված փախչում է որոշ ժամանակով։
Հարսանիքներից մեկի ժամանակ Ուդեյը բռնաբարում է հարսին, իսկ հարսը, չդիմանալով կատարված իրողությանը, նետվում է տանիքից հենց հարսանիքի ժամանակ, հյուրերի առջև։ Գնալով, ավելի ու ավելի է խորանում Լաթիֆի և Ուդեյի միջև ձևավորվող հակամարտությունը, քանի որ Լաթիֆը չի կարողանում հանգիստ վերաբերվել Ուդեյի կողմից կատարված հանցանքներին։ Մի օր Լաթիֆը կտրում է սեփական երակները։ Նա անօգուտ է համարում անգամ փախչելը, քանի որ Ուդեյը կարող է նրան ցանկացած տեղից գտնել։
Սական, շոււտով նրան հաջողվում է փախչել երկրից Սարրաբի հետ, որը խոստովանում է, որ հոգնել է նման կյանքից ու ունի աղջիկ, որին վտանգ է սպառնում։ Սակայն Ուդեյը գտնում է նրանց, քանի որ Սարրաբը հայտնում է իրենց տեղը։ Փորձելով հետ բերել Լաթիֆին, Ուդեյը իր մոտ է կանչում Լաթիֆի հորը։ Չկարողանալով հետ բերել Լաթիֆին, Ուդեյը սպանում է նրա հորը։
Լաթիֆը վերադառնում է Իրաք և մահացած հարսնացուի փեսայի օգնությամբ մահափորձ կատարում Ուդեյի դեմ, որն անհաջողությամբ է պսակվում, քանի որ Ուդեյը միայն վիրավորվում է։


== Դերերում ==
Դոմինիկ Քուփեր` Լաթիֆ Յահիա / Ուդեյ Հուսեյն
Ֆիլիպ Քվոստ` Սադդամ Հուսեյն
Լյուդիվին Սանյե` Սարրաբ
Լաթիվ Յահիա` Հուսեյն Քամել
Ռաադ Ռավի՝ Մունեմ
Նասսեր Մեմարզիա՝ Լաթիֆի հայր


== Նկարահանումներ ==
Նկարահանումները կատարվել է Մալթայում։
Մալթայում, ի տարբերություն Իրաքի, ավտոմեքենաների շարժը ձախակողմյան է, այդ պատճառով ֆիլմում օգտագործվում են աջակողմյան ղեկով մեքենաներ, որը չի համապատասխանում իրաքյան իրականությանը։


== Ծանոթագրություններ ==


== Արտաքին հղումներ ==
http://thedevilsdoublefilm.com/index2.html Archived 2011-08-09 at the Wayback Machine.
Պաշտոնական կայք(ռուս.) Archived 2015-08-01 at the Wayback Machine.
«Սատանայի կրկնօրինակը»(անգլ.) ֆիլմը Internet Movie Database կայքում